החוקה לא כללה במקור את המונח "הנשיא הנבחר" ורק לאחר שהתווסף התיקון ה-20 של החוקה החל השימוש במונח, בתיקון ה-20 יש הוראות המתייחסות למקרים שבהם הנשיא הנבחר אינו יכול להישבע אמונים במהלך טקס ההשבעה או אינו זמין לכך, סעיף 3 שבתיקון קובע כי כאשר הנשיא הנבחר אינו מצליח להגיע בצורה כלשהי (מחלה או כל דבר אחר שמונע ממנו להישבע) סגנו יהפוך לנשיא בפועל ב-20 בינואר עד אשר הנשיא הנבחר יהיה כשר לתפקד כנשיא.
כמו כן הנשיא הנבחר עשוי גם להיקבע עוד לפני ההודעה הרשמית על תוצאות הבחירות וזאת על ידי מנהלו (ה-Administartor) של הגוף הקרוי "מינהל השירותים הכלליים" וזאת על פי חוק העברת הנשיאות. חוק זה קובע את הזכויות והשירותים שהנשיא הנבחר וסגן הנשיא הנבחר זכאים להם.
שימוש במונח.
ב-2008 הנשיא הנבחר, ברק אובמה, נשא מספר נאומים וערך מסיבות עיתונאים בהן נפרסה מאחוריו כרזה עם הכיתוב "משרד הנשיא הנבחר". הוא השתמש במונח גם באתר האינטרנט שלו. הנשיא הנבחר הבא אחריו, דונלד טראמפ, עשה שימוש דומה במונח מ-11 בינואר 2017 עד השבעתו.
הנשיא הנבחר וסגן הנשיא הנבחר מקבלים הגנה בעזרת השירות החשאי של ארצות הברית. מאז ההתנקשות ברוברט קנדי במהלך התמודדותו בפריימריס של המפלגה הדמוקרטית ב-1968, הוחלט כי כל מועמדי המפלגות הגדולות יהיו זכאים להגנה במהלך כל מערכת הבחירות בה הם מתמודדים.
בובי בול
רוברט הרפר (באנגלית: Robert Harper; 28 בינואר 1944 – 28 באוקטובר 2020) היה ידוע בשם הבמה בובי בול, היה קומיקאי, שחקן וזמר אנגלי. היה ידוע בעיקר כחבר בצמד הקומי "קאנון ובול", יחד עם טומי קאנון (שמו האמיתי היה תומאס דרבישייר). השניים הופיעו יחד בתוכנית קומית של רשת ITV בשם "המופע של קאנון ובול", ששודרה בין השנים 1979 ל-1988. אחר כך כיכב בול במגוון קומדיות מצבים וסדרות דרמה בהן "בערוב ימי היין", "בקצב הלב" ו-"Not Going Out". ב-2005 השתתף בול בעונה החמישית של התוכנית "I'm a Celebrity...Get Me Out of Here!".
ביוגרפיה.
בול נולד באולדהאם שבלנקשייר, למרי (לבית סאוואג') ובוב הרפר. הוא למד בבית הספר "Crompton House CofE" באולדהאם, ולמד מעט ב-Wigan Mining &amp; Technical College. אחר כך עבד כרתך בבית חרושת, שם פגש את מי שיהיה שותפו הקומי תומאס דרבישייר (טומי קאנון).
קאנון ובול.
בול היה חבר בצמד הקומי "קאנון ובול", לצדו של חברו טומי קאנון. התוכנית שלהם "המופע של קאנון ובול" שודרה בפריים טיים במוצאי שבתות, והייתה אחת התוכנית המצליחות ביותר של LWT, עם אחוזי צפייה גבוהים במשך 12 שנים. ב-1982 כיכבו השניים בסרט "The Boys in Blue", והשתתפו בסרט הסלפסטיק של אריק סייקס "Mr H Is Late" משנת 1988. עוד הופיעו בתפקידי אורח בתוכנית "המופע של קני אוורט", ובתוכנית "Shooting Stars".
קאנון ובול התחרו בעונה החמישית של תוכנית המציאות "I'm a Celebrity...Get Me Out of Here!". ב-2011 השתתפו כשופטים בתוכנית "Show Me the Funny" של רשת ITV.
טלוויזיה.
בול היה היוצר של סדרת הסרטים המצוירים לילדים "Military Style!", ששודרה החל מ-1990, והסדרה המצוירת לילדים "Juniper Jungle", ששודרה ב-1992. בשנים 2005 ו-2006 שיחק בתפקיד מר טרנר בסדרת הדרמה "Heartbeat" של ITV. ב-2005 עד 2008 הופיע בתפקיד לני בסדרה הקומית "בערוב ימי היין" של ה-BBC. ב-2009 כיכב בול בקומדיה "The Fattest Man in Britain" בתפקיד מוריס מוריסי.
ב-2009 לוהק בול לתפקיד פרנק בקומדיית המצבים הוותיקה "Not Going Out" של ערוץ BBC One. ההופעה הראשונה בסדרה שלו הייתה ב-2009, אחר כך הופיע בתפקיד אורח ב-2011 וב-2012 (עונה שישית). החל מהעונה השישית החל להופיע בסדרה בקביעות. ב-2015 שיחק בתוכנית ספיישל לחג המולד, והמשיך להופיע בסדרה בשנים 2017 עד 2019.
ב-2011 החל בול להופיע בתפקיד בארי בסדרה "משפחה וצרות אחרות" של Sky1. בשנה שלאחר מכן השתתף בשעשועון "Pointless Celebrities" לצדו של קאנון. בנובמבר 2013 השתתף בול בתוכנית "Children in Need" יחד עם לי מאק.
ב-2013 גילם בול את הדמות של דוקרס בפרק פיילוט של הסיטקום "The Security Men" של ITV, לצדם של ברנדן או'קרול ופאדי מקגיניס. את הפרק כתבו קרוליין אהירן וג'ף פופ, אבל לא הופקה סדרה מלאה. ב-2018 הופיעו בסדרה הדוקומנטרית "Last Laugh in Vegas". השניים כיכבו יחד בפרסומות טלוויזיה של Safestyle UK.
בנובמבר 2019 שיחק בול בתפקיד ריי, אביו החורג של סיימון בגילומו של ג'ו וילקינסון, בסיטקום "The Cockfields".
חיים אישיים.
בול התחתן עם אשתו הראשונה, ג'ואן לין, בשנת 1964. לבני הזוג נולדו שני בנים רוברט ודארן. בול ולין נפרדו ב-1970. בשנת 1974 התחתן בול עם איבון נוג'נט. לבני הזוג נולדה בת אחת.
ב-28 באוקטובר 2020 נפטר בול בבית החולים ויקטוריה בבלקפול מסיבוכים של מחלת הקורונה.
אלכסנדר דריימון
אלכסנדר דריימון (נולד בשם: Alexander Doetsch; נולד ב-7 בפברואר 1983) הוא שחקן גרמני. הוא ידוע בעיקר בזכות גילומו של אוטרד מבבנבורג בסדרת הטלוויזיה "הממלכה האחרונה", ובשל השתתפותו בסדרה "".
ראשית חייו.
דריימון נולד כאלכסנדר דואטש בגרמניה וגדל בארצות הברית, צרפת ושווייץ.
שאיפתו הייתה להיות שחקן. יש לו רקע באמנויות לחימה והוא למד לרכוב על סוסים בזמן שהתגורר בדקוטה הדרומית. הוא למד בפריז, ואז למד במשך שלוש שנים בבית הספר לאמנויות הבמה בדרמה סנטר לונדון.
קריירה.
לאחר שלמד במשך שלוש שנים בדרמה סנטר לונדון, דריימון הופיע על הבמה בלונדון ובפריז לפני שערך את הופעת הבכורה שלו על המסך בדרמה הצרפתית "Ni, ni échangée". מאוחר יותר שיחק לצד מאט סמית בסרט "כריסטופר ובני מינו". דריימון הופיע גם בסרט "ההתנגדות" על מלחמת העולם השנייה.
דריימון שיחק בכמה סרטים עצמאיים בארצות הברית. הוא גילם את לוק רמזי בחמישה פרקים של הסדרה "אימה אמריקאית" בעונה השלישית, "".
דריימון מגלם את אוטרד מבבנבורג בסדרת הטלוויזיה ההיסטורית "הממלכה האחרונה" של שירות הסטרימינג נטפליקס.
חיים אישיים.
אלכסנדר ניהל מערכת יחסים עם השחקנית היווניה טוניה סוטירופולו בין השנים 2010 ל-2012.
הוא דובר גרמנית, אנגלית וצרפתית.
שירות המודיעין והביטחון (צ'כיה)
שירות המודיעין והביטחון (בצ'כית: Bezpečnostní informační služba, בראשי תיבות: BIS) הוא שירות הביטחון המרכזי של צ'כיה, שנוצר לאחר קריסת צ'כוסלובקיה. השירות עוסק בעיקרו בביטחון ובמודיעין פנים וזוהי סוכנות אכיפת החוק החשובה ביותר בצ'כיה, האחראית לסיכול ריגול, חתרנות ולמלחמה בטרור ובמאבק בפשע המאורגן.
צהוב עולה זה מכבי
"צהוב עולה זה מכבי" הוא שיר אליפות של מועדון הכדורגל מכבי תל אביב. השיר נכתב על ידי דידי הררי והולחן על ידי זאב נחמה ותמיר קליסקי לרגל זכייתה של מכבי תל אביב באליפות המדינה בעונת 1995/1996, ושחקן הקבוצה איציק זוהר ביצע אותו.
תוכן השיר.
השיר מורכב משני בתים מחורזים. הבית הראשון אשר מתחיל במילים "כל שבת חוגגים על המגרש" מדבר על מהלך משחק הקבוצה, והבית השני אשר מתחיל במילים "בימים שקשה להם יותר" מדבר על הקשר של השחקנים והקהל למועדון. הפזמון של השיר חוזר על שם השיר "צהוב עולה זה מכבי" מספר פעמים, ומעלה שאלה היפותטית אשר שואלת מי זכתה באליפות עם התשובה ששוב הקבוצה, לאחר הזכייה גם בעונת 1994/1995, ומשפט נוסף המזכיר את העונה היפה שעברה הקבוצה.
בסוף השיר נשמע כותב השיר דידי הררי מקריא בשמות השחקנים אשר שיחקו במהלך העונה בקבוצה.
לאחר צאת השיר.
השיר זכה להכרה רבה ובאותה השנה הוזמנה קבוצת הכדורגל לתוכנית דן שילון מארח ושם ביצע שחקן הקבוצה איציק זוהר את השיר.
לאחר האליפות בעונת 2018/2019 חידש חנן בן ארי את השיר בהפקה ועיבוד מוזיקלי של פיטר רוט.
במצעד שירי הספורט הישראלים שנערך באתר ספורט 5, נבחר השיר במקום השני בין שירי האליפות, ובמקום החמישי בין כלל שירי הספורט.
במשחקים הביתיים של הקבוצה, מושמע השיר בכריזה לפני ואחרי משחקים.
שירות הביטחון והמידע (צ'כיה)
אדום עולה עולה
"אדום עולה עולה" הוא שיר אליפות של מועדון הכדורגל הפועל חיפה. השיר נכתב על ידי אהוד מנור לרגל זכייתה של חיפה באליפות המדינה לעונת 1998/1999, הולחן ובוצע על ידי אבי פרץ ועובד על ידי פרץ וקובי אשרת.
רקע.
בעונת 1998/1999 זכתה הפועל חיפה באליפות הראשונה והיחידה בתולדותיה. לרגל הזכייה באליפות, כתב אהוד מנור את שיר האליפות "אדום עולה עולה". השיר הולחן ובוצע על ידי אבי פרץ והושמע בהשמעת בכורה ברדיו ב-8 במאי 1999 במסגרת התוכנית "שירים ושערים" ברשת ב', מיד לאחר שחיפה זכתה בפועל באליפות, כשגברה על יריבתה לצמרת הטבלה מכבי תל אביב.
תוכן השיר.
השיר מורכב משני בתים המורכבים מארבע שורות מחורזות בתוכן, מפזמון חוזר ומקטע שירה ששגור בפי אוהדי הקבוצה - "כולם יודעים שחיפה אדומה".
במוקד השיר עומדים החגיגיות שבראשוניות, לאור העובדה שהייתה זו הפעם הראשונה שבה זכתה הפועל חיפה באליפות המדינה ("זוהי פעם ראשונה אבל לא האחרונה"), וכן מעבר ההגמוניה בעיר ממכבי חיפה, שנחלה עונה לא מוצלחת, להפועל, לאחר למעלה מעשור שנים שבהן הייתה זו מכבי חיפה שהרבתה לזכות בתארים ואילו הפועל נעה בין הליגה הלאומית דאז לליגה הארצית ("כולם יודעים שחיפה אדומה"; "בקריות ובמפרץ... בנמל ובכרמל חיפה היא של הפועל").